నూనె
నూనెలు స్థూలంగా రెండు రకాలు: 1. శిలాజ నూనెలు. ముడి పెట్రోలియం నుండి తయారగు నూనెలు. 2. సేంద్రియ నూనెలు. జంతు, వృక్ష సంబంధిత నూనెలు.
అడవిబాదం నూనె
నూనె పాలిపోయిన పచ్చరంగులో కన్పిస్తుంది. అయితే నూనెను రిఫైండ్ చేసిన తరువాత నీళ్లవలె పారదర్శకంగా కన్పిస్తుంది. సాధారణంగా అన్ని మొక్కల, చెట్ల నూనెగింజలలో వుండు నూనెలలో సాధారణంగా వుండు కొవ్వుఆమ్లాల కన్న కాస్త భిన్నమైన కొవ్వుఆమ్లాలు ఈ నూనెలో ఉన్నాయి. ఇతర నూనెలో వుండేకొవ్వుఆమ్లాలు ఇందులోవున్నప్పటి కిచాలా తక్కువ ప్రమాణంలో వుండును.అందువలన ఈ నూనెను వంటనూనెగా ఉపయోగించుటకు యోగ్యంకాదు. నూనెలో సైక్లోపెటిన్ కొవ్వు ఆమ్లాలైన హైడ్నొకాప్రిక్, చౌల్ మొగ్రిక్, గొర్లిక్ ఆమ్లాలు 70-80% వరకుండును. సాధారణ కొవ్వుఆమ్లాలు 20-30% వర కుండును. మూడు రకాల మొక్కల విత్తన నూనెలను GLC పద్ధతిలో పరీక్షించినప్పుడు, మూడింటిలోను కొవ్వుఆమ్లాలు వేరువేరు పరిమాణంలో కన్పించాయి.